Contido

# Introducir fórmulas de matriz

O que segue é un exemplo de como se pode introducir unha fórmula de matriz sen entrar nos detalles das funcións de matriz.

Imaxine que introduciu 10 números nas columnas A e B (A1:A10 e B1:B10) e que desexa calcular a suma de cada fila na columna C.

1. Empregando o rato, seleccione o intervalo C1:C10, no que aparecerán os resultados.

2. Prema F2 ou prema na liña de entrada da barra de fórmulas.

3. Introduza un signo de igual (=).

4. Seleccione o intervalo A1:A10, que contén os primeiros valores da fórmula de suma.

5. Prema a tecla (+) do teclado numérico.

6. Seleccione os números da segunda columna nas celas B1:B10.

7. Remate a introdución coa combinación de teclas de matriz: Maiús+Orde Ctrl+Intro.

A área da matriz fica protexida automaticamente contra modificacións, como a eliminación de filas ou columnas. No entanto, é posíbel editar o formato, como o fondo das celas.

Temas relacionados

Calcular con fórmulas