Contido

# Asistente de conversión de euros

Converte as cantidades de moeda atopadas nos documentos do Calc do LibreOffice e en campos e táboas dos documentos do Writer do LibreOffice a euros.

Só se converten os ficheiros pechados. É posíbel, no entanto, utilizar o Conversor de euros nun documento de Calc aberto. Nese caso, ábrese unha caixa de diálogo independente, descrita ao final desta sección.

Para acceder a esta orde...

Escolla Ficheiro - Asistentes - Conversor de euros.

Só se converten moedas de países integrados na Unión Monetaria Europea.

## Extensión

### Documento único de LibreOffice Calc

Converte un ficheiro do Calc do LibreOffice. Para converter campos e táboas do Writer do LibreOffice, marque primeiro Converter tamén campos e táboas nos documentos de texto.

### Todo o cartafol

Converte todos os documentos e modelos do Calc do LibreOffice e do Writer do LibreOffice que haxa no directorio seleccionado.

## Moedas

Especifica a moeda que será convertida en euros.

## Cartafol fonte/Documento fonte

Indica o directorio ou o nome do documento que hai que converter.

### ...

Abre unha caixa de diálogo para seleccionar o directorio ou documento desexados.

### Incluír subcartafoles

Indica se se inclúen todos os subcartafoles do directorio seleccionado.

### Converter tamén campos e táboas en documentos de texto

Converte as cantidades de moeda atopadas en campos e táboas dos documentos do Writer do LibreOffice.

Os valores do documento de texto situados fóra dos campos ou táboas non se converten.

### Desprotexer temporalmente a folla sen consulta

Especifica que a protección da folla estará desactivada durante a conversión e que se reactivará a continuación. Se a protección da folla tiver un contrasinal, verá unha caixa de diálogo para introducir o contrasinal.

## Cartafol de destino

Especifica o cartafol e a ruta nas que se gardan os ficheiros convertidos.

...

Abre unha caixa de diálogo na que pode seleccionar un directorio no que gardar os ficheiros convertidos.

## Cancelar

Pecha o conversor de euros.

## Axuda

Activa a axuda para a caixa de diálogo.

## Converter

Inicia a conversión.

Durante a conversión móstrase unha páxina informativa do seu progreso.

## Volver

Retorna á primeira páxina do Conversor de euros.

Se o documento actual é un documento ou modelo do Calc do LibreOffice, pódese invocar o Conversor de euros empregando a icona correspondente da barra Ferramentas. Esta icona está agochada por omisión. Para mostrar a icona do Conversor de euros, prema na frecha que hai no final da barra de ferramentas, seleccione a orde Botóns visíbeis e active a icona do Conversor de euros.

Conversor de euros

A caixa de diálogo Conversor de euros contén as seguintes funcións:

## Todo o documento

Converte o documento enteiro.

## Moedas

Especifica a moeda que será convertida en euros.

## Selección

Se non marcou a caixa de verificación Documento completo terá que seleccionar as celas que desexe converter neste intervalo. Seleccione unha opción e, a seguir, prema nas entradas desexadas no campo Modelos/Intervalos monetarios. O intervalo seleccionado móstrase como tal no documento. Prema en Converter para realizar a conversión.

### Estilos de cela

Convértense todas as celas cos estilos de cela seleccionados.

### Celas de moeda na folla actual

Convértense todas as celas de moeda da folla de cálculo activa.

### Celas de moeda en todo o documento

Convértnese todas as celas de moeda do documento activo.

### Intervalo seleccionado

Convértense todas as celas de moeda do intervalo seleccionado antes de que o conversor fose invocado. Todas as celas deben ter o mesmo formato para poderen ser recoñecidas como intervalo seleccionado.

### Intervalos monetarios/Modelos

Mostra os intervalos que se van converter da lista.