Contido

# Aplicar Atinxir obxectivo

Coa axuda de Atinxir obxectivo pódese calcular un valor que, como parte dunha fórmula, leve ao resultado que se especificou para a fórmula. Deste xeito defínese a fórmula con varios valores fixos e un valor variábel e o resultado da fórmula.

## Exemplo de Atinxir obxectivo

Para calcular o xuro anula (I), cree unha táboa cos valores do capital (C), o número de anos (n) e a taxa de xuros (i). A fórmula é:

I = C * n* i

Supoñamos que a taxa de xuros ido 7,5% e o número de anos n (1) fican constantes. Porén, desexamos saber o que habería que modificar o capital de investimento C para atinxir uns beneficios determinados I. Para este exemplo, calcule canto capital C sería preciso se se desexan uns beneficios anuais de $15.000.

Introduza cada un dos valores do Capital C (un valor arbitrario como, por exemplo, $100.000), o número de anos n (1) e a taxa de xuros i (7.5%), cada un nunha cela. Introduza a fórmula para calcular os xuros I noutra cela. No canto de C, n e i empregue a referencia á cela que teña o valor correspondente.

1. Coloque o cursor na cela que contén o interese I e escolla Ferramentas - Atinxir obxectivo. Aparece a caixa de diálogo Atinxir obxectivo.

2. A cela correcta xa está introducida no campo Cela de fórmula.

3. Coloque o cursor no campo Cela variábel. Na folla, prema na cela que conteña o valor que desexe cambiar; neste exemplo é a cela co valor do capital C.

4. Introduza o resultado esperado da fórmula na caixa de diálogo Valor de destino. Neste exemplo, o valor é 15.000. Prema Aceptar.

5. Aparece unha caixa de diálogo informando de que o obxectivo foi atinxido. Prema Si para introducir o resultado na cela co valor da variábel.

Temas relacionados

Atinxir obxectivo